
DR 30.7.2018                                                               93                    

 
Jadi dalam hal ini, kalau kita melihat proses yang dibuat untuk menyekat peruntukan 

kepada IKSIM juga tidak menurut saluran yang sepatutnya.   

■1840 

 Ia tidak diputuskan oleh Majlis Agama Islam Wilayah Persekutuan yang mana 
sepatutnya mestilah perkara ini diputuskan oleh Majlis Agama Islam Wilayah Persekutuan.  
Namun begitu hanya seorang CEO sahaja yang tidak mempunyai kuasa yang sebenar, 
mungkin atas nasihat pihak-pihak tertentu telah menyebabkan kewangan kepada IKSIM ini 
dihentikan sedemikian rupa. Jadi saya ingin bertanya kepada pihak kerajaan, kenapakah 
perkara ini berlaku? Apakah alasan-alasan yang dikemukakan oleh pihak kerajaan dan 
apakah pihak kerajaan memang berniat untuk membunuh institusi seperti IKSIM ini daripada 
ianya berfungsi, menyediakan sistem maklumat kepada institusi Islam dan umat Islam di 
Malaysia?  

 Saya ingin bertanya juga pada pihak kerajaan bahawa apakah pendirian pihak 
kerajaan terhadap institusi-institusi lain yang ada bagi melaksanakan Perkara 3(1) yang 
berkaitan dengan hal ehwal Islam tersebut. Sebagai contohnya, apakah JAKIM akan 
dipertahankan seperti keadaan sekarang atau diberikan penambahbaikan atau 
diperkukuhkan lagi, ditambahkan lagi peruntukan?  Begitu juga dengan JAWHAR, begitu juga 
dengan IKIM dan juga apa juga institusi yang termaktub sebagaimana yang disebutkan tadi. 

 Seterusnya Tuan Yang di-Pertua, saya ingin menyentuh tentang satu isu yang 
berkaitan dengan kejatuhan harga komoditi sawit yang pada ketika ini nampaknya 
menjejaskan pengeluaran industri sawit dan juga pendapatan khususnya kepada orang-
orang yang terlibat di dalam penanaman sawit ini sendiri.  

Kalau kita melihat, menurut data Malaysian Palm Oil Board (MPOB,) sebelum PRU 
Ke-14, harga dagangan bagi minyak sawit Malaysia dicatatkan pada kadar RM 2418 per tan 
pada April 2018. Namun sekarang ini harga itu telah tinggal RM 2143, berbeza RM  265 per 
tan. Jadi, ianya berkaitan dengan isu yang telah pun timbul apabila negara China, apabila 
negara-negara lain tidak lagi berminat untuk mendapatkan ataupun mengimport sawit 
daripada Malaysia sebaliknya berubah kepada negara Indonesia dan sebagainya. 

 Jadi soalan saya kepada kerajaan, apakah impak yang akan berlaku kepada eksport 
minyak sawit Malaysia setelah China menandatangani import sawit bersama-sama dengan 
Indonesia? Apakah terdapat usaha kerajaan untuk meneroka pasaran baru bagi eksport 
minyak sawit Malaysia dan apakah usaha yang telah dilaksanakan oleh kerajaan bagi 
membantu para peneroka sawit dalam menghadapi ketidaktentuan pasaran sawit? 

  Akhir sekali Tuan Yang di-Pertua, isu berkenaan dengan kawasan setempat saya.  
Saya ingin meminta penjelasan daripada pihak kerajaan, sama ada kerajaan bersetuju untuk 
menyambung semula peruntukan yang telah pun dipersetujui sebelum ini untuk membina 
sebuah masjid di Sungai Lokan, Sungai Dua dan juga untuk membina sebuah bangunan 
Sekolah Agama Rakyat di Simpang Ampat, Permatang Buloh dan juga untuk membina 
parking bertingkat di stesen kereta api Tasek Gelugor?  

Jadi saya mohon kerajaan menjelaskan tentang status ketiga-tiga projek yang 
berkenaan. Terima kasih Tuan Yang di-Pertua di atas masa yang diberikan.  

 Timbalan Yang di-Pertua [Tuan Nga Kor Ming]: Terima kasih kepada Yang 
Berhormat Tasek Gelugor.  Seterusnya saya menjemput Yang Berhormat Tebrau. 

 

6.44 ptg. 

 Tuan Steven Choong Shiau Yoon [Tebrau]: Terlebih dahulu saya mengucapkan 
terima kasih kepada Tuan Yang di-Pertua yang mengizinkan saya berbahas di Dewan yang 
Mulia ini.  Saya tertarik kepada Perkara 9, Titah Seri Paduka Baginda Yang di-Pertuan Agong 
yang mengalu-alukan sebarang inisiatif melalui penggubalan dasar, strategi dan kerangka 
pembentangan untuk mendepani era Revolusi Perindustrian 4.0.   

 

 

 



Jadi dalam hal ini, kalau kita melihat proses yang dibuat untuk menyekat peruntukan kepada IKSIM juga tidak menurut saluran yang sepatutnya. #1840 Ia tidak diputuskan oleh Majlis Agama Islam Wilayah Persekutuan yang mana sepatutnya mestilah perkara ini diputuskan oleh Majlis Agama Islam Wilayah Persekutuan. Namun begitu hanya seorang CEO sahaja yang tidak mempunyai kuasa yang sebenar, mungkin atas nasihat pihak-pihak tertentu telah menyebabkan kewangan kepada IKSIM ini dihentikan sedemikian rupa. Jadi saya ingin bertanya kepada pihak kerajaan, kenapakah perkara ini berlaku? Apakah alasan-alasan yang dikemukakan oleh pihak kerajaan dan apakah pihak kerajaan memang berniat untuk membunuh institusi seperti IKSIM ini daripada ianya berfungsi, menyediakan sistem maklumat kepada institusi Islam dan umat Islam di Malaysia? Saya ingin bertanya juga pada pihak kerajaan bahawa apakah pendirian pihak kerajaan terhadap institusi-institusi lain yang ada bagi melaksanakan Perkara 3(1) yang berkaitan dengan hal ehwal Islam tersebut. Sebagai contohnya, apakah JAKIM akan dipertahankan seperti keadaan sekarang atau diberikan penambahbaikan atau diperkukuhkan lagi, ditambahkan lagi peruntukan? Begitu juga dengan JAWHAR, begitu juga dengan IKIM dan juga apa juga institusi yang termaktub sebagaimana yang disebutkan tadi. Seterusnya Tuan Yang di-Pertua, saya ingin menyentuh tentang satu isu yang berkaitan dengan kejatuhan harga komoditi sawit yang pada ketika ini nampaknya menjejaskan pengeluaran industri sawit dan juga pendapatan khususnya kepada orang- orang yang terlibat di dalam penanaman sawit ini sendiri. Kalau kita melihat, menurut data Malaysian Palm Oil Board (MPOB,) sebelum PRU Ke-14, harga dagangan bagi minyak sawit Malaysia dicatatkan pada kadar RM 2418 per tan pada April 2018. Namun sekarang ini harga itu telah tinggal RM 2143, berbeza RM 265 per tan. Jadi, ianya berkaitan dengan isu yang telah pun timbul apabila negara China, apabila negara-negara lain tidak lagi berminat untuk mendapatkan ataupun mengimport sawit daripada Malaysia sebaliknya berubah kepada negara Indonesia dan sebagainya. Jadi soalan saya kepada kerajaan, apakah impak yang akan berlaku kepada eksport minyak sawit Malaysia setelah China menandatangani import sawit bersama-sama dengan Indonesia? Apakah terdapat usaha kerajaan untuk meneroka pasaran baru bagi eksport minyak sawit Malaysia dan apakah usaha yang telah dilaksanakan oleh kerajaan bagi membantu para peneroka sawit dalam menghadapi ketidaktentuan pasaran sawit? Akhir sekali Tuan Yang di-Pertua, isu berkenaan dengan kawasan setempat saya. Saya ingin meminta penjelasan daripada pihak kerajaan, sama ada kerajaan bersetuju untuk menyambung semula peruntukan yang telah pun dipersetujui sebelum ini untuk membina sebuah masjid di Sungai Lokan, Sungai Dua dan juga untuk membina sebuah bangunan Sekolah Agama Rakyat di Simpang Ampat, Permatang Buloh dan juga untuk membina parking bertingkat di stesen kereta api Tasek Gelugor? Jadi saya mohon kerajaan menjelaskan tentang status ketiga-tiga projek yang berkenaan. Terima kasih Tuan Yang di-Pertua di atas masa yang diberikan. Timbalan Yang di-Pertua [Tuan Nga Kor Ming]: Terima kasih kepada Yang Berhormat Tasek Gelugor. Seterusnya saya menjemput Yang Berhormat Tebrau. 6.44 ptg. Tuan Steven Choong Shiau Yoon [Tebrau]: Terlebih dahulu saya mengucapkan terima kasih kepada Tuan Yang di-Pertua yang mengizinkan saya berbahas di Dewan yang Mulia ini. Saya tertarik kepada Perkara 9, Titah Seri Paduka Baginda Yang di-Pertuan Agong yang mengalu-alukan sebarang inisiatif melalui penggubalan dasar, strategi dan kerangka pembentangan untuk mendepani era Revolusi Perindustrian 4.0.